[{"text_idx": "#000002", "text": "Loraldiaren azken produkzioa da Galerna. Azken bidaia kantata eszenikoa. Festibalaren 9. edizio honetan estreinatuko du martxoaren 19ean Arriaga Antzokian, urtarrilean Leioan aurre estreinaldi bat egin ondoren."}, {"text_idx": "#000004", "text": "Familia osorako ikuskizuna. Leioa Kantika Koralaren haur eta gazteek interpretatuta baina publiko osoari zuzenduta. Oinarria Kantika Korala da, eta beraz musika koralak izango du pisu handiena, baina koruari laguntzeko zuzenean talde insturmental batek, Jon Ander Urresti aktoreak eta Aitor Garitano tenoreak parte hartuko dute."}, {"text_idx": "#000006", "text": "Lan honetan Juan Kruz Igerabidek ondu du testua eta David Azurza izan da musikaren konposatzailea. Eszenan talde instrumental batek parte hartzen du, pianoa, akordeoia, perkusioa, flauta, tronpa eta klarinetearekin."}, {"text_idx": "#000007", "text": "Guztira, eszenan 70 lagun inguru biltzen dira."}, {"text_idx": "#000008", "text": "Lucia Astigarraga izan da eszena zuzendaria eta Bermeon gertatutako galerna erraldoi hura interpretatzeko eszenan ikus-entzunezko irudiak ere tartekatzen dira."}, {"text_idx": "#000010", "text": "Abesbatza gaur egungo abesbatzen erreferentea da, bai bere programazio ausartengatik, bai eszenaratze zainduagatik eta haur abesbatzarako idatzitako musika berria enkargatu eta estreinatzeko konpromisoagatik."}, {"text_idx": "#000012", "text": "Kantikak nazioarteko sari garrantzitsuak jaso ditu eta zazpi grabazio diskografiko egin ditu. Hortaz gain, egindako emanaldietako batzuk telebistaz erretransmititu dira, maila autonomikoan, nazionalean eta nazioartekoan."}]